pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การตรวจเชื้อไวรัสโควิด-19 จากน้ำลาย มีความแม่นยำมากหรือน้อยกว่าการตรวจหาเชื้อจากโพรงจมูกและคอ (SWAB) ??
วันพฤหัสบดีที่ 14 พฤษภาคม 2563
การตรวจเชื้อไวรัสโควิด-19 จากน้ําลาย มีความแม่นยํามากหรือน้อยกว่าการตรวจหาเชื้อจากโพรงจมูกและคอ (SWAB) ??
ตรวจเชื้อไวรัสโควิด-19 จากน้ําลาย มีความแม่นยํามากหรือน้อยกว่าการตรวจแบบ SWAB ??
Q : การตรวจเชื้อไวรัสโควิด-19 จากน้ําลาย มีความแม่นยํามากหรือน้อยกว่าการตรวจหาเชื้อจากโพรงจมูกและคอ (SWAB) ??
A :แม้ว่าการตรวจเชื้อโควิด-19 จากน้ําลาย จะมีความสะดวกกว่าและลดอาการระคายของผู้เข้ารับการตรวจได้มากกว่า แต่ถ้าเปรียบเทียบความถูกต้องแม่นยํากับการตรวจหาเชื้อจากโพรงจมูกและคอ (SWAB) จะคิดเป็น 85% เท่านั้น ในขณะที่การ SWAB จะมีความแม่นยําถูกต้องถึง 95% ซึ่งทําให้การตรวจเชื้อจากน้ําลายยังไม่ถูกแนะนําให้ใช้ในกรณีปกติ แต่จะใช้ในการลงพื้นที่ค้นหาผู้ป่วยแบบเชิงรุก (Active Case Finding) เพื่อเก็บตัวอย่างให้ได้จํานวนมากในระยะเวลาสั้น รวมถึงในกรณีที่มีชุดป้องกันที่ใช้ในการตรวจแบบ SWAB ในจํานวนจํากัด
รัฐบาลไทย-ข่าวทำเนียบรัฐบาล-นายกรัฐมนตรีระบุเดือนตุลาคมเป็นเดือนแห่งความโศกเศร้าอาลัย ขอให้ทุกอย่างอยู่ในสถานการณ์ความสงบเรียบร้อย
วันอังคารที่ 10 ตุลาคม 2560
นายกรัฐมนตรีระบุเดือนตุลาคมเป็นเดือนแห่งความโศกเศร้าอาลัย ขอให้ทุกอย่างอยู่ในสถานการณ์ความสงบเรียบร้อย
นายกรัฐมนตรีระบุเดือนตุลาคมเป็นเดือนแห่งความโศกเศร้าอาลัย ขอให้ทุกอย่างอยู่ในสถานการณ์ความสงบเรียบร้อย
วันนี้ (10 ตุลาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า ช่วงเดือนตุลาคม เป็นช่วงเดือนแห่งความโศกเศร้าอาลัย ขอให้ทุกอย่างอยู่ในสถานการณ์ความสงบเรียบร้อย พร้อมสั่งการให้หน่วยงานฝ่ายความมั่นคงดูแลความเรียบร้อยให้เกิดความปลอดภัย พร้อมทั้ง แสดงความห่วงใยต่อการเดินทางของประชาชนจํานวนมากที่จะเดินทางมาเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพล อดุลยเดช ขอให้ช่วยกันดูแล อย่าให้เกิดความขัดแย้ง
------------------------------------
รัฐบาลไทย-ข่าวทำเนียบรัฐบาล-สธ.รณรงค์ลดการเพิ่มฝุ่นในเทศกาลตรุษจีน ใช้ธูปขนาดสั้นเป็นทางเลือก
วันอังคารที่ 29 มกราคม 2562
สธ.รณรงค์ลดการเพิ่มฝุ่นในเทศกาลตรุษจีน ใช้ธูปขนาดสั้นเป็นทางเลือก
กระทรวงสาธารณสุข ชวนคนไทยลดการเพิ่มฝุ่นในช่วงเทศกาลตรุษจีน ใช้ธูปขนาดเล็กหรือธูปสั้นเป็นทางเลือก ลดการจุดธูปครั้งละมาก ๆ ลดการเผากระดาษเงินกระดาษทองและผลิตภัณฑ์อื่น ๆ ที่ทําจากกระดาษ
กระทรวงสาธารณสุข ชวนคนไทยลดการเพิ่มฝุ่นในช่วงเทศกาลตรุษจีน ใช้ธูปขนาดเล็กหรือธูปสั้นเป็นทางเลือก ลดการจุดธูปครั้งละมาก ๆ ลดการเผากระดาษเงินกระดาษทองและผลิตภัณฑ์อื่น ๆ ที่ทําจากกระดาษ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว หลีกเลี่ยงการสัมผัสควัน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ช่วงเทศกาลตรุษจีน ขอเชิญชวนทุกคน ลดการเพิ่มฝุ่น โดยใช้ธูปที่มีขนาดเล็กหรือธูปสั้นที่ได้มาตรฐาน มอก. ในการจัดบูชาเทพเจ้า บรรพบุรุษ และสิ่งศักดิ์สิทธิ์ต่าง ๆ ทั้งในศาลเจ้า และบ้านเรือนที่อยู่อาศัย เพื่อเป็นอีกทางเลือกในการลดมลพิษทางอากาศ และขอให้หลีกเลี่ยงการจุดธูปในบริเวณที่อากาศถ่ายเทไม่สะดวก เช่น ห้องแอร์ ห้องที่ไม่มีประตูหน้าต่าง โดยเฉพาะกลุ่มเสี่ยง ได้แก่ เด็กเล็ก สตรีมีครรภ์ผู้สูงอายุ ผู้ที่มีโรคประจําตัว เช่นโรคหอบหืด ภูมิแพ้ ถุงลมปอดอุดกั้นเรื้อรัง หัวใจและหลอดเลือด ควรหลีกเลี่ยงการสัมผัสควัน หากเลี่ยงไม่ได้ควรสวมหน้ากากอนามัยปิดปากและจมูก เพื่อลดผลกระทบต่อสุขภาพ
ด้านแพทย์หญิงพรรณพิมล วิปุลากร อธิบดีกรมอนามัย กล่าวว่า กรุงเทพมหานครและเขตปริมณฑล พบค่าฝุ่นละอองขนาดเล็ก PM2.5 เกินมาตรฐานในบางพื้นที่ จึงต้องขอความร่วมมือประชาชนทุกคนร่วมกันลดมลภาวะทางอากาศ โดยเริ่มจากสิ่งใกล้ตัวคือลดการจุดธูปครั้งละมาก ๆ ลดการเผากระดาษเงินกระดาษทองและผลิตภัณฑ์อื่น ๆ ที่ทําจากกระดาษ ซึ่งทําให้เกิดควันที่มีสารมลพิษต่าง ๆ และสารก่อมะเร็งที่พบในขี้เถ้าธูปและขี้เถ้าของกระดาษเงินกระดาษทอง หากสูดดมเข้าไปจะส่งผลต่อระบบทางเดินหายใจและอาจทําให้ระคายเคืองตา อาการที่พบบ่อยคือ ตาแห้ง แสบตา น้ําตาไหล จาม ไอ ระคายคอ หายใจลําบากและอาจเกิดอาการปวดศีรษะ เหนื่อยล้า ง่วงนอนและหมดสติได้ แต่หากสูดดมเป็นเวลานาน ๆ และต่อเนื่องจะส่งผลกระทบทําให้เสี่ยงต่อการเป็นมะเร็งในระยะยาวได้
สําหรับเจ้าหน้าที่ที่ปฏิบัติงานในศาสนสถานที่ต้องสัมผัสควันตลอดเวลา ควรล้างมือ ล้างหน้า ล้างตาบ่อย ๆ และควรไปตรวจสุขภาพประจําปีอย่างต่อเนื่อง ไม่ควรพักผ่อนหรือนอนหลับในห้องหรือบริเวณที่มีการจุดธูป เผากระดาษเงินกระดาษทอง ศาลเจ้าควรตั้งกระถางธูปและเตาเผาไว้นอกอาคาร เมื่อเสร็จพิธีการควรดับหรือเก็บธูปให้เร็วขึ้น และต้องมั่นใจว่าดับสนิทเพราะอาจทําให้เกิดอัคคีภัยได้ง่าย และกําจัดขี้เถ้าให้เหมาะสมไม่ให้ฟุ้งกระจาย ไม่ทิ้งลงที่สาธารณะ นอกจากนี้ควรทําความสะอาดบริเวณกระถางธูปเป็นประจํา เพื่อลดฝุ่นละอองจากควันธูปที่ตกค้าง
************************************ 29 มกราคม 2562
รัฐบาลไทย-ข่าวทำเนียบรัฐบาล-ยุติธรรม ประชุมคณะกรรมการ ป.ป.ส.  เพื่อพิจารณากรอบแผนแม่บทการป้องกันและแก้ไขปัญหายาเสพติด
วันเสาร์ที่ 5 พฤษภาคม 2561
ยุติธรรม ประชุมคณะกรรมการ ป.ป.ส.  เพื่อพิจารณากรอบแผนแม่บทการป้องกันและแก้ไขปัญหายาเสพติด
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการป้องกันและปราบปรามยาเสพติด ครั้งที่ ๑/๒๕๖๑
ในวันศุกร์ที่ ๔ พฤษภาคม ๒๕๖๑ เวลา ๑๔.๐๐ น.
ณ ห้องประชุม ๓๐๑ ชั้น ๓ ตึกบัญชาการ ทําเนียบรัฐบาล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการป้องกันและปราบปรามยาเสพติด ครั้งที่ ๑/๒๕๖๑
โดยมีพันตํารวจเอกดุษฎี อารยวุฒิ รองปลัดกระทรวงยุติธรรม นายศิรินทร์ยา สิทธิชัย เลขาธิการ ป.ป.ส.
พร้อมด้วยผู้แทนจากหน่วยงานที่เกี่ยวข้อง เข้าร่วมประชุมฯ
เพื่อรับทราบสถานการณ์และผลการดําเนินงานการป้องกันและแก้ไขปัญหายาเสพติด
ในห้วง ๖ เดือนแรก ปีงบประมาณ ๒๕๖๑ แผนป้องกันและแก้ไขปัญหายาเสพติดเร่งด่วน ปี ๒๕๖๑
การดําเนินงานด้านความร่วมมือระหว่างประเทศ การดําเนินงานของคณะอนุกรรมการพิจารณาอนุมัติ
การแต่งตั้งเจ้าพนักงานตามกฎหมายว่าด้วยการป้องกันและปราบปรามยาเสพติด
และการป้องกัน เฝ้าระวัง และแก้ไขปัญหาผู้ป่วยที่มีอาการทางจิตอันเนื่องมาจากการใช้ยาเสพติด
พร้อมทั้งพิจารณากรอบแผนแม่บทการป้องกันและแก้ไขปัญหายาเสพติด ภายใต้ยุทธศาสตร์ชาติ
และกรอบแผนปฏิบัติการแม่น้ําโขงปลอดภัย ๖ ประเทศ ระยะ ๔ ปี (พ.ศ.๒๕๖๒ – ๒๕๖๕)
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ประเทศไทยยังคงเผชิญกับปัญหายาเสพติด
และยาบ้า ยังเป็นตัวยาหลักที่มีการระบาดในประเทศไทย ในขณะเดียวกัน เฮโรอีนและเคตามีน
มีแนวโน้มระบาดสูงขึ้นในกลุ่มเยาวชน ซึ่งเห็นได้จากสถิติการจับกุมและจํานวนผู้เข้ารับการบําบัดรักษา
ดังนั้นจึงต้องร่วมบูรณาการแก้ไขปัญหาทั้ง ๓ ส่วน คือ ต้นทาง กลางทาง และปลายทาง
รวมทั้งสร้างภูมิคุ้มกันยาเสพติดให้คนทุกช่วงวัย ด้วยการน้อมนําแนวพระราชดําริ ปรัชญาเศรษฐกิจพอเพียง
และยุทธศาสตร์แนวทาง เข้าใจ เข้าถึง พัฒนา ตามศาสตร์พระราชามาปรับใช้สู่การพัฒนาที่ยั่งยืน
รัฐบาลไทย-ข่าวทำเนียบรัฐบาล-กสร. ห่วงลูกจ้างต่างด้าว ประมงเสี่ยงโควิด
วันพุธที่ 22 เมษายน 2563
กสร. ห่วงลูกจ้างต่างด้าว ประมงเสี่ยงโควิด
กรมสวัสดิการและคุ้มครองแรงงาน ห่วงลูกจ้างต่างด้าว แรงงานประมงเสี่ยงโควิด-19 ส่งเจ้าหน้าที่ทําความเข้าใจนายจ้างให้จัดมาตรการป้องกันตามที่รัฐกําหนด และกํากับดูแลลูกจ้างปฏิบัติตามอย่างเคร่งครัด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์การแพร่ระบาดของไวรัสโควิด – 19 ในปัจจุบันยังพบว่ามีสถานประกอบกิจการบางแห่งยังขาดการจัดมาตรการและการกํากับดูแลที่รัดกุมและทั่วถึง โดยเฉพาะในสถานประกอบกิจการที่มีการใช้แรงงานต่างด้าว ซึ่งส่วนหนึ่งมาจากอุปสรรคทางด้านภาษาทําให้แรงงานกลุ่มนี้ไม่เข้าใจมาตรการต่าง ๆ ของภาครัฐได้เท่าที่ควร ดังนั้น เพื่อป้องกันการแพร่ระบาดของไวรัสโควิด – 19 ในกลุ่มของสถานประกอบกิจการที่มีการใช้แรงงานต่างด้าว กสร. ได้ให้พนักงานตรวจแรงงานเข้าไปทําความเข้าใจกับนายจ้างในการจัดมาตรการต่าง ๆ รวมทั้งการให้ความรู้เกี่ยวกับการป้องกันการแพร่ระบาดของเชื้อไวรัสโควิด – 19 แก่แรงงานต่างด้าว โดยให้นายจ้างจัดทําเอกสารเผยแพร่เป็นภาษาของแรงงานต่างด้าว เพื่อให้สามารถสื่อสารเข้าใจง่าย รวมไปถึงจัดมาตรการและกํากับดูแลให้แรงงานต่างด้าวที่พักอาศัยในที่พักที่นายจ้างจัดให้ตามที่กระทรวงสาธารณสุข และหน่วยงานภาครัฐกําหนด เช่น เว้นระยะทางกายภาพ (Physical Distancing) งดเว้นการชุมนุมสังสรรค์ และไม่ออกจากพื้นที่ในเวลาที่กฎหมายกําหนด
อธิบดีกสร. กล่าวเพิ่มเติมว่า สําหรับนายจ้างในกิจการประมงทะเลซึ่งมีสภาพการทํางานที่แตกต่าง และมีข้อจํากัดในเรื่องของพื้นที่ ขอให้นํามาตรการของทางภาครัฐไปปรับใช้ให้เหมาะสม เช่น การให้ความรู้แก่ ผู้ควบคุมเรือ ลูกจ้างในการป้องกันดูแลตนเองและสถานที่ปฏิบัติงาน การตรวจคัดกรองลูกจ้างก่อนปฏิบัติงาน เป็นต้น ทั้งนี้ หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 5 เดือนแรกของปีงบประมาณ 2563 (ตุลาคม 2562 - กุมภาพันธ์ 2563)
วันจันทร์ที่ 23 มีนาคม 2563
ฐานะการคลังของรัฐบาลในช่วง 5 เดือนแรกของปีงบประมาณ 2563 (ตุลาคม 2562 - กุมภาพันธ์ 2563)
ฐานะการคลังของรัฐบาลตามระบบกระแสเงินสดในช่วง 5 เดือนแรกของปีงบประมาณ 2563 (ตุลาคม 2562 - กุมภาพันธ์ 2563) รัฐบาลมีรายได้นําส่งคลังทั้งสิ้น จํานวน 1,015,148 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 1,213,483 ล้านบาท
ฐานะการคลังของรัฐบาลในช่วง 5 เดือนแรกของปีงบประมาณ 2563 (ตุลาคม 2562 - กุมภาพันธ์ 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดในช่วง 5 เดือนแรกของปีงบประมาณ 2563 (ตุลาคม 2562 - กุมภาพันธ์ 2563) รัฐบาลมีรายได้นําส่งคลังทั้งสิ้น จํานวน 1,015,148 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 1,213,483 ล้านบาท รัฐบาลได้กู้เงินเพื่อชดเชยการขาดดุล จํานวน 82,895 ล้านบาท ส่งผลให้เงินคงคลัง ณ สิ้นเดือนกุมภาพันธ์ 2563 มีจํานวนทั้งสิ้น 342,436 ล้านบาท
Government’s Fiscal Balance Report: The First 5 Months of Fiscal Year 2020 (October 2019 - February 2020)
Mr. Lavaron Sangsnit, Director–General of the Fiscal Policy Office and Spokesperson of the Ministry of Finance, stated that in the first 5 months of fiscal year 2020 (October 2019 – February 2020), the government has received 1,015,148 million baht of revenue on cash basis and disbursed 1,213,483 million baht of expenditure. To finance such deficit, the government has borrowed 82,895 million baht. Therefore, the treasury reserve at the end of February 2020 was at 342,436 million baht.
รัฐบาลไทย-ข่าวทำเนียบรัฐบาล-หลังการรักษาจากการติดเชื้อไวรัสโควิด-19 แล้ว ต้องกลับไปตรวจหาเชื้อซ้ำหรือไม่ ??
วันพุธที่ 17 มิถุนายน 2563
หลังการรักษาจากการติดเชื้อไวรัสโควิด-19 แล้ว ต้องกลับไปตรวจหาเชื้อซ้ําหรือไม่ ??
หลังการรักษาไวรัสโควิด-19 แล้ว ต้องกลับไปตรวจหาเชื้อซ้ําหรือไม่ ??
Q :หลังการรักษาจากการติดเชื้อไวรัสโควิด-19 แล้ว ต้องกลับไปตรวจหาเชื้อซ้ําหรือไม่??
A :ไม่จําเป็นต้องตรวจซ้ํา เพราะการตรวจหลังจากที่ไม่มีอาการแล้วอาจจะยังเจอชิ้นส่วนของเชื้อไวรัสฯ ได้ แต่ไม่ทําให้เกิดโรค และไม่แพร่กระจาย จึงให้ใช้การสังเกตอาการ และต้องกักตัวต่อจนครบหนึ่งเดือน หากมีอาการผิดปกติ ได้แก่ ไข้ ไอหอบ มากขึ้น ให้ติดต่อโรงพยาบาลที่เคยรักษา
รัฐบาลไทย-ข่าวทำเนียบรัฐบาล-ก.แรงงาน รับมอบน้ำมันพืชหยก 10 ลัง เติมเต็มตู้แรงงานปันสุข บรรเทาความเดือดร้อนโควิด - 19 [กระทรวงแรงงาน]
วันศุกร์ที่ 22 พฤษภาคม 2563
ก.แรงงาน รับมอบน้ํามันพืชหยก 10 ลัง เติมเต็มตู้แรงงานปันสุข บรรเทาความเดือดร้อนโควิด - 19 [กระทรวงแรงงาน]
กระทรวงแรงงาน รับมอบผลิตภัณฑ์น้ํามันพืช 10 ลัง จากบริษัท ล่ําสูง (ประเทศไทย) จํากัด นําไปเติมตู้แรงงานปันสุข ให้ประชาชนได้หยิบไปใช้ในการดํารงชีวิต บรรเทาความเดือดร้อนจากโควิด - 19
เมื่อวันที่ 22 พฤษภาคม 2563พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงานพร้อมด้วยนางเธียรรัตน์ นะวะมะวัฒน์ รองปลัดกระทรวงแรงงานร่วมรับมอบผลิตภัณฑ์น้ํามันพืชหยก จากนายวิรัตน์ สุวรรณรัตน์ กรรมการผู้จัดการบริษัท ล่ําสูง (ประเทศไทย) จํากัด (มหาชน)จํานวน 10 ลัง ณ บริเวณชั้นล่าง อาคารกระทรวงแรงงาน เพื่อร่วมเป็นส่วนหนึ่งในการบริจาคให้ความช่วยเหลือแบ่งปันนําน้ํามันพืชไปเติมในตู้แรงงานปันสุข เพื่อให้ประชาชนผู้ได้รับผลกระทบโควิด – 19 ได้หยิบไปใช้ดํารงชีวิต
สําหรับตู้แรงงานปันสุข กระทรวงแรงงานได้จัดตั้งขึ้นมาตั้งแต่วันที่ 13 พฤษภาคมที่ผ่านมา ณ บริเวณประตู 1 กระทรวงแรงงาน ซึ่งแต่ละวันจะมีผู้บริหาร ข้าราชการ เจ้าหน้าที่ และประชาชนทั่วไปนําสิ่งของอุปโภคบริโภคที่จําเป็นต่อการดํารงชีวิตมาเติมในตู้แรงงานปันสุขอย่างต่อเนื่อง เพื่อแบ่งปันให้ผู้ที่กําลังประสบปัญหาในการดําเนินชีวิตสามารถหยิบไปใช้ได้ และเป็นการลดภาระด้านค่าใช้จ่าย ในขณะเดียวกันผู้ที่ต้องการแบ่งปันก็สามารถนําสิ่งของมาบริจาคตู้นี้ เพื่อร่วมเป็นกําลังใจและช่วยเหลือให้ทุกคนก้าวพ้นวิกฤติโควิด -19 ไปด้วยกัน
+++++++++++++++++++
กองเผยแพร่และประชาสัมพันธ์
22 พฤษภาคม 2563
รัฐบาลไทย-ข่าวทำเนียบรัฐบาล-“พาณิชย์” เผยล่าสุดพบผู้กระทำความผิดจำหน่ายหน้ากากอนามัยแพงเกินจริง  ยอดจับกุมทั่วประเทศเพิ่ม 6 ราย ส่วนสถานการณ์การจำหน่ายไข่ไก่ดีขึ้นไม่พบคดีเพิ่ม
วันพุธที่ 8 เมษายน 2563
“พาณิชย์” เผยล่าสุดพบผู้กระทําความผิดจําหน่ายหน้ากากอนามัยแพงเกินจริง  ยอดจับกุมทั่วประเทศเพิ่ม 6 ราย ส่วนสถานการณ์การจําหน่ายไข่ไก่ดีขึ้นไม่พบคดีเพิ่ม
รองโฆษกกระทรวงพาณิชย์ รายงานผลการจับกุมสินค้าอุปโภคบริโภคและเวชภัณฑ์  ณ วันที่ 7 เมษายน 2563 สามารถจับกุมผู้กระทําความผิดจําหน่ายหน้ากากอนามัยแพงเกินจริงทั้งขายผ่านแอปพลิเคชั่นไลน์ และร้านค้าทั่วไป เพิ่มอีก 6 ราย
ทําให้ยอดการจับกุม รวม 273 ราย ส่วนไข่ไก่ไม่พบการกระทําความผิดเพิ่ม รวมยอดทั้งประเทศยังคงอยู่ที่ 26 ราย
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า เมื่อวันที่ 7 เม.ย.2563 ที่ผ่านมา กระทรวงพาณิชย์ ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ. 2542 สามารถจับกุมผู้กระทําความผิดกรณีหน้ากากอนามัยได้เพิ่มอีก 6 ราย แบ่งเป็นกรุงเทพฯ 3 ราย โดยเจ้าหน้าที่โทรศัพท์ล่อซื้อและจับกุมผู้จําหน่ายหน้ากากอนามัย 1 ราย จําหน่ายหน้ากากอนามัย กล่องละ 50 ชิ้น ราคากล่องละ 725 บาท (เฉลี่ยชิ้นละ 13.50 บาท) ผู้จําหน่ายหน้ากากอนามัยผ่านแอปพลิเคชั่นไลน์ 1 ราย พบจําหน่ายในราคากล่องละ 660 บาท (เฉลี่ยชิ้นละ13 บาท) รวม 15,000 ชิ้น ทั้ง 2 ราย กระทําความผิดข้อหาขายแพงเกินราคาสมควรและอีก 1 ราย เป็นการตรวจค้นสถานที่พบของกลางเป็นหน้ากากอนามัยจํานวน 1,650 ชิ้น จึงแจ้งข้อหากระทําความผิดตาม มาตรา 25 (5) ไม่แจ้งปริมาณราคาจําหน่ายต่อ กกร.
ส่วนในต่างจังหวัดจับกุมได้เพิ่ม 3 ราย ได้แก่ จังหวัดพิษณุโลก จังหวัดนครศรีธรรมราช และจังหวัดมหาสารคาม ทั้ง 3 ราย เป็นร้านค้าทั่วไปกระทําความผิดข้อหา จําหน่ายหน้ากากอนามัยแพงเกินราคาสมควร (มาตรา 29) ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์และแอลกอฮอล์ เพิ่มขึ้นเป็น 273 ราย แยกเป็นกรุงเทพฯ 135 ราย และต่างจังหวัด 138 ราย
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
นางลลิดากล่าวว่า จากการติดตาม พบว่าสถานการณ์ไข่ไก่ดีขึ้นเรื่อยๆ และกําลังเข้าสู่ภาวะปกติ โดยสถิติการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 7 เม.ย. 2563 ไม่พบผู้กระทําความผิดเพิ่ม ยอดรวมการจับกุมทั่วประเทศอยู่ที่ 26 ราย เท่าเดิม
“หากประชาชนพบเห็นการกักตุนสินค้าหรือค้ากําไรเกินควร ขอให้ร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที”นางลลิดากล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดประชุมรับฟังความคิดเห็นร่างพระราชบัญญัติล้มละลาย (ฉบับที่ ..) พ.ศ. ....(เจ้าพนักงานพิทักษ์ทรัพย์เอกชน)
วันพฤหัสบดีที่ 12 กรกฎาคม 2561
กระทรวงยุติธรรม โดยกรมบังคับคดีจัดประชุมรับฟังความคิดเห็นร่างพระราชบัญญัติล้มละลาย (ฉบับที่ ..) พ.ศ. ....(เจ้าพนักงานพิทักษ์ทรัพย์เอกชน)
กรมบังคับคดีจัดประชุมรับฟังความคิดเห็นร่างพระราชบัญญัติล้มละลาย (ฉบับที่ ..) พ.ศ. ....(เจ้าพนักงานพิทักษ์ทรัพย์เอกชน)
เมื่อวันพุธที่ ๑๑ กรกฎาคม ๒๕๖๑ เวลา ๑๓.๓๐ น. กรมบังคับคดี จัดการประชุมรับฟังความคิดเห็นร่างพระราชบัญญัติล้มละลาย (ฉบับที่ ..) พ.ศ. ....(เจ้าพนักงานพิทักษ์ทรัพย์เอกชน) โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางทัศนีย์ เปาอินทร์ ผู้ตรวจราชการกรม นางเพ็ญรวี มาแสง ผู้อํานวยการกองฟื้นฟูกิจการของลูกหนี้ และนายสหภัทร ไชยสง่าศิลป์ นิติกรชํานาญการพิเศษ กองพัฒนาระบบการบังคับคดีและประเมินราคาทรัพย์ เป็นวิทยากรบรรยาย หลักการ เหตุผล และสาระสําคัญของร่างพระราชบัญญัติล้มละลาย(ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน) โดยมีผู้แทนจากหน่วยงานภาครัฐและเอกชน สถาบันการเงิน สํานักงานกฎหมาย องค์กรอิสระ เข้าร่วมประชุมรับฟังความคิดเห็น จํานวน ๑๔๐ คน ณ ห้องปิ่นเกล้า ชั้น ๓ โรงแรมเอส ดี เอวนิว กรุงเทพมหานคร
การจัดประชุมรับฟังความคิดเห็นในครั้งนี้ เพื่อให้เป็นไปตามรัฐธรรมนูญแห่งราชอาณาจักรไทยพุทธศักราช ๒๕๖๑ มาตรา ๗๗ เพื่อนําความคิดเห็นของผู้ที่เกี่ยวข้อง มาวิเคราะห์ผลกระทบที่อาจเกิดขึ้นจากกฎหมาย ในการเสนอร่างพระราชบัญญัติล้มละลาย(ฉบับที่ ...) พ.ศ. ....(เจ้าพนักงานพิทักษ์ทรัพย์เอกชน) เป็นไปตามที่สภาขับเคลื่อนปฏิรูปประเทศ ได้นําเสนอเรื่องการถ่ายโอนภารกิจเจ้าพนักงานพิทักษ์ทรัพย์ ให้ภาคเอกชน ไปดําเนินการ เป็นการปฏิรูประบบราชการ และที่ประชุมคณะรัฐมนตรี มีมติเห็นชอบเรื่องดังกล่าว อีกทั้งสภาพเศรษฐกิจที่มีการเปลี่ยนแปลงอย่างรวดเร็ว ประกอบกับปริมาณคดีล้มละลายเพิ่มขึ้นเป็นจํานวนมาก และมีความซับซ้อนทางด้านบัญชีและการเงินมากยิ่งขึ้น เจ้าพนักงานพิทักษ์ทรัพย์จําเป็นต้องเป็นผู้ทีมีความรู้แบบสหวิชาชีพในการจัดกิจการและทรัพย์สินของลูกหนี้ และเป็นการเพิ่มขีดความสามารถในการแข่งขันของประเทศ ร่างพระราชบัญญัติดังกล่าวโดยหลักการและสาระสําคัญ เป็นการเพิ่มเติมเป็นหมวด ๕/๑1 เจ้าพนักงานพิทักษ์ทรัพย์เอกชน ประกอบด้วย บทนิยามและคุณสมบัติ อํานาจหน้าที่ การขึ้นทะเบียน การควบคุมกํากับดูแล คณะกรรมการกํากับดูแล การตรวจสอบบัญชี ค่าตอบแทน โทษ และหลักประกันความเสียหาย โดยผู้เข้าร่วมรับฟังความเห็นได้ให้ข้อสังเกตในประเด็นเกี่ยวกับคุณสมบัติ อํานาจหน้าที่ การจัดรูปแบบทางการเงินและบัญชี การกํากับดูแล และโทษ ของเจ้าพนักงานพิทักษ์ทรัพย์เอกชน
ทั้งนี้กรมบังคับคดีได้เชิญประชาชนและผู้เกี่ยวข้องร่วมแสดงความคิดเห็นต่อหลักการและสาระสําคัญของร่างพระราชบัญญัติล้มละลาย (ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน) ในระหว่างวันที่ ๙ – ๒๖ กรกฎาคม ๒๕๖๑ ผ่านทางเว็บไซต์กรมบังคับคดี www.led.go.th และทางเว็บไซต์www.lawamendment.go.th ซึ่งกรมบังคับคดีจะรวบรวมความคิดเห็นเกี่ยวกับร่างพระราชบัญญัติล้มละลาย(ฉบับที่ ..) พ.ศ. .... (เจ้าพนักงานพิทักษ์ทรัพย์เอกชน) เพื่อประกอบการดําเนินการต่อไป
รัฐบาลไทย-ข่าวทำเนียบรัฐบาล-"ยุติธรรม" พัฒนาศักยภาพบุคลากรด้านการส่งเสริมอาชีพผู้กระทำผิด
วันจันทร์ที่ 3 กันยายน 2561
"ยุติธรรม" พัฒนาศักยภาพบุคลากรด้านการส่งเสริมอาชีพผู้กระทําผิด
"ยุติธรรม" พัฒนาศักยภาพบุคลากรด้านการส่งเสริมอาชีพผู้กระทําผิด
ในวันจันทร์ที่ ๓ กันยายน ๒๕๖๑ เวลา ๐๙.๐๐ น.
ณ โรงแรมไมด้า แกรนด์ ทวารวดี อําเภอเมือง จังหวัดนครปฐม
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
เข้าร่วมเป็นเกียรติในพิธีเปิดโครงการพัฒนาศักยภาพบุคลากรด้านการส่งเสริมอาชีพผู้กระทําผิด
ในหน่วยงานสังกัดกลุ่มพัฒนาพฤตินิสัย ในพื้นที่ ภาค ๗
โดยมีนายนิมิต ทัพวนานต์ ผู้ช่วยปลัดกระทรวงยุติธรรมเป็นประธานในพิธีเปิด
สําหรับโครงการดังกล่าว จัดขึ้นระหว่างวันที่ ๓ – ๔ กันยายน ๒๕๖๑
เพื่อเพิ่มศักยภาพของบุคลากรในกลุ่มพัฒนาพฤตินิสัย จากกรมคุมประพฤติ กรมราชทัณฑ์
และกรมพินิจและคุ้มครองเด็กและเยาวชน ให้เป็นนักพัฒนามืออาชีพ
โดยนําความรู้ไปประยุกต์ใช้ในการขับเคลื่อนโครงการคืนคนดีสู่สังคม และพัฒนาพฤตินิสัยผู้กระทําผิดและผู้พ้นโทษ
ให้สามารถประกอบธุรกิจร้านอาหารได้ ตลอดจนเพื่อสร้างความรู้และความสามารถในการแข่งขัน
และส่งเสริมผู้กระทําผิดในการสร้างทางเลือกในชีวิต
โดยมีบุคลากรในกลุ่มพัฒนาพฤตินิสัยที่ปฏิบัติงานในพื้นที่ภาค ๗ เข้าร่วมอบรมทั้งสิ้น จํานวน ๕๗ คน
โอกาสนี้ผู้ช่วยรัฐมนตรีประจํากระทรวงยุติธรรม
กล่าวว่า โครงการพัฒนาศักยภาพบุคลากรด้านการส่งเสริมอาชีพผู้กระทําผิด
เป็นการขับเคลื่อนการพัฒนาและส่งเสริมอาชีพผู้กระทําผิดอย่างยั่งยืนของกลุ่มพัฒนาพฤตินิสัย
ประกอบด้วย กรมคุมประพฤติ กรมราชทัณฑ์ และกรมพินิจและคุ้มครองเด็กและเยาวชน ที่ได้รับการสนับสนุนจากภาคเอกชนและภาคประชาสังคม ที่เข้ามาช่วยในเรื่องการฝึกอาชีพ และเปิดโอกาสรับผู้พ้นโทษเข้าทํางาน
ในสถานประกอบการ ซึ่งเป็นการส่งเสริมให้ผู้กระทําผิดสามารถประกอบอาชีพอิสระและมีรายได้เลี้ยงชีพของตนเองและครอบครัวภายหลังจากพ้นโทษ ตามนโยบายการส่งเสริมคืนคนดีสู่สังคม
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว มีพระราชกระแสรับสั่งให้รัฐบาลดูแลประชาชนที่จะเดินทางมาเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช อย่างดีที่สุด
วันอังคารที่ 24 ตุลาคม 2560
สมเด็จพระเจ้าอยู่หัว มีพระราชกระแสรับสั่งให้รัฐบาลดูแลประชาชนที่จะเดินทางมาเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช อย่างดีที่สุด
สมเด็จพระเจ้าอยู่หัว มีพระราชกระแสรับสั่งให้รัฐบาลดูแลอํานวยความสะดวกประชาชนที่จะเดินทางมาเข้าร่วมงานพระราชพิธีถวายพระเพลิงพระบรมศพอย่างดีที่สุด โดยเฉพาะพื้นที่ที่ประสบอุทกภัยให้เร่งดําเนินการช่วยเหลือเยียวยาและจัดรถรับ-ส่งให้ประชาชนดังกล่าวด้วย
วันนี้ ( 24 ต.ค. 60 ) เวลา 13.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ร่วมกับคณะรักษาความสงบแห่งชาติ (คสช.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีแจ้งที่ประชุมทราบว่า สมเด็จพระเจ้าอยู่หัว ทรงพระราชทานความห่วงใยประชาชนทุกภูมิภาคซึ่งในช่วงนี้สภาพอากาศเปลี่ยนแปลงและมีฝนตกหนักในหลายพื้นที่ ทั้งในภาคเหนือ ตะวันออกเฉียงเหนือ และภาคกลาง โดยมีพระราชกระแสรับสั่งให้รัฐบาลดูแลอํานวยความสะดวกประชาชนที่จะเดินทางมาเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ บริเวณพื้นที่ท้องสนามหลวง และพระเมรุมาศจําลอง ทั้งในกรุงเทพมหานครและต่างจังหวัด ให้เป็นไปอย่างมีประสิทธิภาพและดีที่สุด เพื่อให้ประชาชนได้รับความสะดวกสบายมากที่สุด โดยเฉพาะพื้นที่ในต่างจังหวัดที่ประสบปัญหาอุทกภัยและเดินทางสัญจรไป-มายากลําบาก ให้เร่งดําเนินการช่วยเหลือเยียวยาและจัดรถรับ-ส่งให้ประชาชนเหล่านั้นสามารถเดินทางไปร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในพื้นที่พระเมรุมาศจําลองด้วย
พร้อมกันนี้ นายกรัฐมนตรี ได้สั่งการต่อที่ประชุมให้ทุกหน่วยงานที่เกี่ยวข้องดูแลและอํานวยความสะดวกประชาชนให้มากที่สุด โดยระเบียบหลักเกณฑ์เรื่องใดที่สามารถยืดหยุ่นได้ก็ให้ดําเนินการเป็นไปอย่างเหมาะสม ทั้งนี้ จากการฝึกซ้อมริ้วขบวนพระบรมราชอิสริยยศงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ผ่านมานั้น การเคลื่อนริ้วขบวนพระบรมราชอิสริยยศ โดยการเดินเป็นไปในจังหวะที่ค่อนข้างช้าทําให้ระยะทาง 100 – 200 เมตร อาจใช้ระยะเวลานานพอสมควร จึงควรให้ประชาชนสามารถยืน กางร่ม สวมหมวก สวมแว่นตากันแดด และพักผ่อนอิริยาบถได้ก่อนที่ริ้วขบวนพระบรมราชอิสริยยศมาถึงโดยไม่ต้องนั่งตลอดเวลา และเมื่อริ้วขบวนพระบรมราชอิสริยยศใกล้จะมาถึงให้เจ้าหน้าที่แจ้งเตือนให้ประชาชนทราบเพื่อจะได้นั่งลงให้เรียบร้อยและอยู่ในการอาการสํารวม
ขณะเดียวกันเรื่องการดูแลและบริหารจัดการน้ํา รัฐบาลได้มีการบริหารจัดการน้ําอย่างเต็มที่ โดยมีการปล่อยระบายน้ําตามสัดส่วนที่ไม่ทําให้เกิดผลกระทบต่อประชาชนในวงกว้าง โดยจํากัดเขตให้อยู่แต่ภายในพื้นที่นอกคันกั้นน้ํา และให้มีการดูแลประชาชนที่ได้รับผลกระทบและอาศัยอยู่ในบริเวณพื้นที่ดังกล่าวเป็นกรณีพิเศษตามหลักเกณฑ์ที่แต่ละกระทรวง ทบวง กรมกําหนด รวมทั้งบริหารจัดการในส่วนพื้นที่ที่เป็นแก้มลิงเพื่อเปิดพื้นที่ให้สามารถรองรับน้ําได้มากขึ้น และเก็บกักน้ําไว้ใช้ในช่วงฤดูแล้งด้วย
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นวัตกรรมสร้างชาติ
วันจันทร์ที่ 9 มีนาคม 2563
นวัตกรรมสร้างชาติ
Innovation Technology
เว็บไซต์ระบบบริหารร้านรับซื้อของเก่า มีจุดประสงค์ในการสร้างขึ้นเพื่อช่วยเพิ่มศักยภาพร้านรับซื้อของเก่าอย่างมืออาชีพผ่านการให้บริการที่หลากหลาย อาทิ ระบบบันทึกการซื้อ-ขาย บริการตรวจสอบภาพรวมของธุรกิจ ยอดการใช้จ่าย และสินค้าคงเหลือด้วยระบบการแสดงผลตามห้วยเวลาจริง (1 ต.ค. 2562)
​
นวัตกรรมNU Bio Bags หรือ ถุงปลูกย่อยสลายทางชีวภาพจากพลาสติกพีแอลเอผสมกากกาแฟย่อยสลายได้ทางธรรมชาติ (1 ต.ค. 2562)
​
นวัตกรรมการปลูกผักรูปแบบใหม่ที่ใช้เทคโนโลยีการปลูกในระบบปิดภายใต้แสงไฟเทียมมาจัดแสดง โดยนวัตกรรมดังกล่าวจะสามารถลดจํานวนแรงงานและลดขั้นตอนกระบวนการผลิตเมื่อเปรียบเทียบกับการผลิตแบบเดิม (1 ต.ค. 2562)
​